Heleri, eestlane ma olen ja selleks ma jään ning ükski fakt ei suuda seda muuta. Misasi üldse määrab kindlaks rahvuse? Vanemate rahvus? Sünnimaa? Emakeel? Aga kui üks vanematest on ühest rahvusest ja teine teisest, siis kas laps võib olla kahest rahvusest???  Põhiliselt rahvus on vist  rohkem iseenda identifitseerimise küsimus, et millisesse etnilisse rühma tunned end kuuluvat.  Hinges olen ma igal juhul üdini eestlane, sa võiks seda teada.  Võib-olla Pepe pidas kodakondsust silmas. Ei ole ma ka kodakondsust muutnud ega näe põhjust, miks peaksin seda muutma.  Selleks, et x riigis ülikoolis käia, ei pea olema selle riigi kodakondne, sa ise ju ka ei ole hispaanlane.  Teine asi on see, kuhu oled end alaliselt elavaks registreerinud. Hetkel on mu alaline elukoht Soomes, aga  see pole kivisse raiutud asi. Ma võin kuu peale ka elama kolida, kui tahtmine on, aga see ei tee mind rahvuselt vähem eestlaseks.    Ja kohvikus ei olnud piinlik. Need mammid ja papid olid liiga hõivatud oma seltskondadega, et sellist asja tähele panna. Üldsegi, ma sain ju aru, et ettekandja üritas vaid sõbralik olla, vaevalt et ta ise tähelegi pani, et see situatsioon nii totakalt välja kukkus.